b"\n_START_ARTICLE_\nPatates de Chilo\xc3\xa9\n_START_PARAGRAPH_\nLes patates de Chilo\xc3\xa9 s\xc3\xb3n les varietats de patates ind\xc3\xadgenes de l'illa Gran de Chilo\xc3\xa9 (al sud de Xile), cultivades tradicionalment per les poblacions locals que pertanyen a l'\xc3\xa8tnia Huilliche. _NEWLINE_El cultiu i consum de patata es practicava ja pels pobles amerindis d'aquesta regi\xc3\xb3 abans d'arribada dels espanyols, com ho demostra la primera evid\xc3\xa8ncia que data de 1541 (carta de Pedro de Valdivia a l'emperador Carles V, citant, les patates, amb el blat de moro, la quinoa, els pebrots i els fesols, entre els cultius dels Maputxes)._NEWLINE_Es tracta de varietats de la subesp\xc3\xa8cie Solanum tuberosum subsp. tuberosum, diferents de patates de les terres ind\xc3\xadgenes de l'altipl\xc3\xa0 and\xc3\xad les quals s\xc3\xb3n de la subesp\xc3\xa8cie Solanum tuberosum subsp. andigenum._NEWLINE_L'illa Gran de Chilo\xc3\xa9 es considera un centre secundari de la domesticaci\xc3\xb3 de la patata, al costat del centre principal que \xc3\xa9s la regi\xc3\xb3 del llac Titicaca, a cavall entre el Per\xc3\xba i Bol\xc3\xadvia. Aquestes pertanyen a la mateixa subesp\xc3\xa8cie i tenen les mateixes caracter\xc3\xadstiques fisiol\xc3\xb2giques (adaptaci\xc3\xb3 a un fotoper\xc3\xadode de dies llargs) que les patates europees, les patates de Chilo\xc3\xa9 s\xc3\xb3n connsiderades per certs autors com l'origen d'aquestes primeres.Totes s\xc3\xb3n tetraploides. Les condicions de les primeres introduccions de patates a Europa no es coneixen amb precisi\xc3\xb3. L'illa Gran de Chilo\xc3\xa9, de clima mar\xc3\xadtim temperat, sense un relleu alt i humit, ofereix condicions molt favorables per al cultiu de la patata, semblants a les que troben a Irlanda. _NEWLINE_Tamb\xc3\xa9 a Xile, des de La Serena al nord fins a l'arxip\xc3\xa8lag dels Chonos al sud, les patates silvestres pertanyen a moltes esp\xc3\xa8cies: Solanum etuberosum, Solanum maglia, Solanum oceanicum, Solanum palustre\n_START_SECTION_\nConservaci\xc3\xb3 de les varietats tradicionals\n_START_PARAGRAPH_\nEl 1989 el Centro de educaci\xc3\xb3n y tecnolog\xc3\xada (CET) ha endegat la construcci\xc3\xb3 d'un banc de gens de la patata (al seu centre de Notuco dins el municipi Chonchi), que compta amb unes 200 accessions de cultivars tradicionals chilotes. A m\xc3\xa9s impliquen les comunitats ind\xc3\xadgenes per conservar el material gen\xc3\xa8tic de les patates in situ._NEWLINE_Aquesta acci\xc3\xb3 s'inscriu en el prorama de la FAO dels Sistemes Importants del Patrimoni Agr\xc3\xadcola Mundial (SIPAM)."